Document ID: /roh_data/filtered/fineweb-2-filterrobots_roh.jsonl.gz/18994

Il project
La via planisada fa part al program d'aglomeraziun da la citad da Cuira. Quest program duai coordinar il traffic en la regiun da Cuira. La via è planisada sin ina via champestra. Per part duai ella vegnir asfaltada. Uschia pudess ins duvrar ella l'entir onn.
Ad ina radunanza communala il december passà è vegnì approvà in credit sur 340'000 francs per quest project. In mais pli tard è vegnì inoltrà in referendum. L’ultim pled en chaussa ha uss il suveran da Trimmis.
Arguments pro
Ils aderents vulan avair ina buna via da Trimmis enfin a Cuira. Durant l’entir onn sto quella esser charrabla. I saja pli segir da prender la via da velo che dad ir cun vela sin la via chantunala. E perquai che la via vegnia construida sin ina via gia existenta, na fetschia ella er betg donn a la cuntrada.
... e contra
Il adversaris però pretendan da mantegnair la via champestra actuala. Els teman, che l’asfalt da la nova via haja ina nausch’influenza sin la natira e la cuntrada. Els vulan mantegnair las parts protegidas da la via. Cun asfaltar la via na vegnia la segirezza betg pli gronda, mabain pli pitschna, argumenteschan els.
RR actualitad 08:00